Alkitab kanggo murangkalih Nyanggakeun Pamimpin Bait Suci Nepungan Yesus
Ditulis ku: Edward Hughes Ilustrasi/juru gambar ku: Byron Unger, Lazarus Alastair Paterson Disaluyukeun ku: M. Maillot, Sarah S. Ditarjamahkeun ku: Kurnia Arifin Diproduksi ku: Bible for Children ©2022 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Nalika Isa angkat ka Bait Allah dina hiji poe, Anjeunna mendakan jalma-jalma ngahina Bait Allah. Maranehna ngajual sato jeung nukeur duit di Bait Allah!
Yesus ngusir tukang dagang ti Bait Allah nganggo pecut tina tali. "Geura bongkar barang-barang ieu," paréntahna. "Ulah ngajadikeun Imah Rama tempat usaha." Yesus mikanyaah Imah Rama-Na.
Pamingpin- pamingpin menta tanda pikeun nembongkeun yen Yesus teh boga hak ngabersihkeun Bait Allah. "Pek ancurkeun ieu Bait Allah, ku Kami rek diadegkeun deui dina tilu poe," waler Yesus. Mustahil! Bait Allah teh aya opat puluh genep taun mah pikeun ngawangunna.
Nanging Yesus teh keur nyarioskeun perkawis awak-Na. Sapertos Bait Allah, awak-Na teh mangrupikeun tempatna Gusti. Sanaos Yesus bakal maot dina kayu salib Anjeunna terang yén Gusti bakal ngangkat Anjeunna tina kamaotan dina dinten nu katilu.
Peutingna, salah saurang pamingpin Bait Allah nepungan Yésus. Anjeunna terang ku mujijat-mujijat yén Yesus diutus ku Gusti. Nikodémus datang ka Yésus pikeun leuwih jéntré perkawis Gusti.
Yésus ngomong ka Nikodémus yén jalma- jalma kudu dilahirkeun deui pikeun asup kana Karajaan Gusti. Nikodemus teh teu ngartieun. Kumaha jalma dewasa tiasa janten orok deui? Padahal mah, anjeunna teh ngarti pisan kana agama. Naha éta henteu cekap?
"Anu dilahirkeun tina roh nyaéta roh," saur Yesus. "Roh Gusti teh ibaratna angin. Jalma teu ningali atawa ngarti angin. Aranjeunna ngan ukur ningali naon anu dipidamel ku angin."
Yésus ngingetkeun Nikodémus ka urang Israil nu geus lila ngageuri ka Musa. "Kami teu boga dahareun, euweuh cai, sarta kami ijid ka roti anu dipasihan ku Gusti," aranjeunna ngagorowok.
Dosa rahayat ngamurka Gusti. Anjeunna ngirimkeun oray seuneu di antara maranehana. Oray ngegel jalma. Loba pisan nu maot.
"Urang-urang teh jalma dosa. Geura neneda ka GUSTI ambeh nyandak oray-oray ieu," jalma- jalma teh pada ngarayuan. Ku kituna Musa ngadoakeun maranéhna. Nanging Gusti henteu nyandakan eta oray.
Gusti nitah Musa sangkan nyieun oray seuneu jeung nempatkeun kana tihang. "Sing saha anu digegel bakal hirup nalika ningali oray dina tihang," jangji Gusti. Musa nyieun oray tambaga jeung saha wae nu nempo eta cageur.
Yesus nyarios ka Nikodemus yén Putra Manusa kedah diangkat sapertos oray parunggu. Yesus nyarioskeun salib dimana Anjeunna bakal maot pikeun jalma-jalma dosa.
Ceuk Yésus, "Gusti teh kacida mikaasihna ka dunya nepi ka maparinkeun Putra Tunggal-Na, supaya sing saha anu percaya ka Anjeunna ulah binasa, tapi meunang hirup langgeng."
Ieu ngandung harti yén sakur anu percaya ka Yesus lahir ka kulawarga Gusti.
Meureun Nikodémus teu jadi murid Yésus peuting éta. Tapi sababaraha taun ti harita, Nikodémus némbongkeun yén manéhna mikanyaah jeung percaya ka Yésus ku cara mantuan ngubur Putra Gusti nu disalib.
Sanggeus kitu, Isa jeung murid-murid-Na indit ka kaler. Jalma-jalma séjén kudu ngadéngé perkawis Karajaan Gusti, sarta boga kasempetan pikeun percaya ka Yésus urang Nasarét, Putra Allah.
Pamimpin Bait Suci Nepungan Yesus Carita tina Dawuhan Gusti, Alkitab Kenging ti Yohanes 2-3, Bilangan 21 "Ngawitan bubukana Dawuhan Gusti anu masihan Caang." Psalm 119:130